
	ROMÂNIA
JUDEŢUL ILFOV
PRIMĂRIA COMUNEI CORNETU
	



Nr. 16980/24.04.2023 

RAPORT DE SPECIALITATE

la proiectul de hotărâre privind aprobarea participării com. Cornetu, jud. Ilfov, la Programul privind casarea autovehiculelor uzate, finanţat din Fondul pentru mediu

Analizând proiectul de hotărâre privind aprobarea participării com. Cornetu, jud. Ilfov la Programul privind casarea autovehiculelor uzate, finanţat din Fondul pentru mediu, facem următoarele menţiuni: 
Proiectul de hotărâre este inițiat ca urmare a publicării Ordinului ministrului mediului, apelor şi pădurilor nr. 864/2023 pentru modificarea anexei la Ordinul ministrului mediului, apelor şi pădurilor nr. 2.261/2022 pentru aprobarea Ghidului de finanţare a Programului privind casarea autovehiculelor uzate. 
Potrivit art. 2 din Ordin: „(1) Scopul Programului îl constituie îmbunătățirea calității mediului prin casarea autovehiculelor uzate. 

(2) Obiectul Programului constă în finanțarea nerambursabilă din Fondul pentru mediu, denumită în continuare finanțare, acordată pentru autovehiculul uzat având o vechime egală sau mai mare de 15 ani de la anul fabricației, în schimbul predării acestuia spre casare.”. 

Conform art. 5, alin. (1), lit. s), stimulentul pentru casare reprezintă suma nerambursabilă în cuantum de 3.000 lei acordată beneficiarului care a predat spre casare și a radiat din circulație și din evidența fiscală a delegatului (comuna Cornetu, judeţul Ilfov) un autovehicul uzat. Stimulentul pentru casare este constituit din suma de 2.400 lei alocată din Fondul pentru mediu și suma de 600 lei susținută din surse proprii de către delegat, respectiv de către comuna Cornetu, judeţul Ilfov.
Pentru a participa la acest program, Comuna Cornetu, judeţul Ilfov trebuie să depună o cerere de înscriere și o serie de documente, într-o aplicație dedicată. Printre aceste documente, potrivit art. 11, lit. e), se numără și: „hotărârea autorității deliberative a solicitantului, din care rezultă: 

1. acordul cu privire la participarea în cadrul Programului; 

2. cuantumul contribuției proprii; 

3. numărul de autovehicule uzate estimat a face obiectul acordării stimulentului pentru casare.”. 

După aprobarea cererii de înscriere, se încheie un contract de delegare între Administraţia Fondului pentru Mediu și unitatea administrativ-teritorială solicitantă, respectiv comuna Cornetu, judeţul Ilfov. 

Ulterior, unitatea administrativ-teritorială – delegatul, va încheia contracte de finanțare cu solicitanții de finanțare care au îndeplinit criteriile de eligibilitate. 

Valoarea totală a programului la nivelul Comunei Cornetu, judeţul Ilfov este de 300.000 lei din care suma solicitată Administraţiei Fondului pentru Mediu este de 240.000 lei (100 autovehicule x 2.400 lei), iar din bugetul local se asigură contribuţia proprie ȋn cuantum de 60.000 lei (reprezentând 100 autovehicule X 600 lei/autovehicul), pentru casarea, radierea din circulație și radierea din evidențele fiscale a unui număr de 100 autovehicule uzate. 

Având în vedere  prevederile art. 129, alin. (2), lit. b) coroborat cu alin. (4), lit. g) din O.U.G. nr. 57/2019 privind Codul administrativ, cu modificările şi completările ulterioare, considerăm că proiectul de hotărâre în forma în care a fost depus de către iniţiator ȋndeplineşte condiţiile de legalitate şi oportunitate pentru a fi supus spre dezbaterea şi aprobarea Consiliului Local al comunei Cornetu, judeţul Ilfov. 
          COMPARTIMENTUL IMPOZITE SI TAXE LOCALE

	Consilier Maria RISTEA
	Consilier Florentina ION

